Κανονισμός (ΕΚ) αριθ. 2904/2000 της Επιτροπής

της 21ης Δεκεμβρίου 2000

περί καθορισμού των τιμών αναγωγής των αλιευτικών προϊόντων για την αλιευτική περίοδο 2001

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, περί κοινής οργανώσεως της αγοράς στον τομέα των προϊόντων αλιείας και υδατοκαλλιέργειας(1), και ιδίως το άρθρο 29 παράγραφος 5,

Εκτιμώντας τα ακόλουθα:

(1) Το άρθρο 29 παράγραφος 1 του κανονισμού (ΕΚ) αριθ. 104/2000 προβλέπει τη δυνατότητα ετήσιου καθορισμού, ανά κατηγορία προϊόντων, των τιμών αναγωγής που ισχύουν για την Κοινότητα, για τα προϊόντα που αποτελούν αντικείμενο αναστολής δαμών, σύμφωνα με το άρθρο 28 παράγραφος 1 του ιδίου κανονισμου, καθώς και για τα προϊόντα τα οποία, δυνάμει είτε ενός δεσμευτικού καθεστώτος, στο πλαίσιο του ΠΟΕ, είτε ενός άλλου προτιμησιακού καθεστώτος, πρέπει να τηρούν μια τιμή αναγωγής.

(2) Το άρθρο 29 παράγραφος 3 στοιχείο α) του κανονισμού (ΕΚ) αριθ. 104/2000 προβλέπει ότι η τιμή αναφοράς για τα προϊόντα που εμφαίνονται στο παράρτημα Ι σημεία Α και Β του εν λόγω κανονισμού είναι ίση με την τιμή απόσυρσης που καθορίζεται σύμφωνα με το άρθρο 20 παράγραφος 1 του εν λόγω κανονισμού.

(3) Οι κοινοτικές τιμές απόσυρσης των σχετικών προϊόντων καθορίστηκαν για την αλιευτική περίοδο 2001 με τον κανονισμό (ΕΚ) αριθ. 2902/2000 της Επιτροπής(2).

(4) Βάσει των διατάξεων του άρθρου 29 παράγραφος 3 στοιχείο δ) του κανονισμού (ΕΚ) αριθ. 104/2000, η τιμή αναγωγής για τα άλλα προϊόντα [εκτός εκείνων που εμφαίνονται στο παράρτημα Ι και ΙΙ του κανονισμού (ΕΚ) αριθ. 104/2000], ορίζεται βάσει του σταθμισμένου μέσου όρου των τελωνειακών τιμών που διαπιστώθηκαν στις αγορές ή στους λιμένες εισαγωγής των κρατών μελών κατά τη διάρκεια των τριών ετών που προηγούνται αμέσως πριν από την ημερομηνία καθορισμού της τιμής αναγωγής.

(5) Δεν φαίνεται αναγκαίος ο καθορισμός της τιμής αναγωγής για όλα τα είδη που καλύπτονται από τα κριτήρια που θεσπίζονται στο άρθρο 229 παράγραφος 1 του κανονισμού (ΕΚ) αριθ. 104/2000, ιδίως για τα προϊόντα προέλευσης τρίτων χωρών, που ο όγκος εισαγωγής δεν είναι σημαντικός.

(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προϊόντων αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την αλιευτική περίοδο 2001, οι τιμές αναγωγής των αλιευτικών προϊόντων καθορίζονται όπως εμφαίνεται στο παράρτημα.

Άρθρο 2

Ο παρών κανονισμός αρχίζει να ισχύει την 1η Ιανουαρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 17 της 21.1.2000, σ. 22.

(2) Βλέπε σελίδα 39 της παρούσας Επίσημης Εφημερίδας.

ΠΑΡΑΡΤΗΜΑ(1)

1. Τιμές αναγωγής για ορισμένα προϊόντα που περιλαμβάνονται στο παράρτημα Ι σημεία Α και Β του κανονισμού (ΕΚ) αριθ. 104/2000

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

2. Τιμές αναγωγής για ορισμένα άλλα προϊόντα αλιείας

>ΘΕΣΗ ΠΙΝΑΚΑ>

(1) Για όλες τις άλλες καλλιέργειες που είναι διαφορετικές από εκείνες που αναφέρονται ρητά στα σημεία 1 και 2 του παραρτήματος, ο συμπληρωματικός κωδικός που πρέπει να δηλώνεται είναι "F499: Λοιπά".